\chapter{Záver}

V praxi dnes existujú rôzne metódy ukladania a vyhľadávania informácií. Táto práca sa zameriava hlavne na vyhľadávanie v jednorozmerných poliach,  ktoré si môžme predstaviť ako riadok tabuľky.

Cieľom práce bolo porovnanie rýchlosti, s akou algoritmy dokážu nájsť hľadaný prvok v poli alebo zistiť, že sa prvok v poli nenachádza. Porovnanie jednotlivých algoritmov bolo realizované matematicky na základe priemerného počtu porovnaní a pokusne na náhodne vygenerovaných poliach. Podrobné výsledky porovnania sú uvedené v kapitole Implementácia a porovnanie algoritmov. Tieto výsledky potvrdili, že na neusporiadané jednorozmerné pole je najvhodnejšie použiť sekvenčné vyhľadávanie so zarážkou. Na usporiadané jednorozmerné pole je najvhodnejšie použiť binárne vyhľadávanie ak pole je menšie ako šesťdesiattisícprvkové a na polia s väčším počtom prvkov je vhodnejšie použiť interpolačnú metódu. Interpolačnú metódu je však vhodné použiť iba vtedy ak je známe, že dáta sú rovnomerne rozložené. V opačnom prípade je vhodnejšia binárna metóda.